CELEX: 52014PC0042
Language: hu
Date: 2014-01-31
Title: Javaslat A TANÁCS HATÁROZATA egyrészről az Európai Unió és tagállamai, másrészről a Koreai Köztársaság közötti szabadkereskedelmi megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv megkötéséről

|
			
		
		
		52014PC0042
		
			Javaslat A TANÁCS HATÁROZATA egyrészről az Európai Unió és tagállamai, másrészről a Koreai Köztársaság közötti szabadkereskedelmi megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv megkötéséről /* COM/2014/042 final - 2014/0019 (NLE) */
			
				
		
		
			
			   	INDOKOLÁS
2012. szeptember 24-én a Tanács felhatalmazta
a Bizottságot, hogy tárgyalásokat kezdjen Koreával az egyrészről az
Európai Unió és tagállamai, másrészről a Koreai Köztársaság közötti
szabadkereskedelmi megállapodáshoz csatolt, a Horvát Köztársaság Európai
Unióhoz történő csatlakozásának figyelembevétele céljából készült
jegyzőkönyv (a továbbiakban: jegyzőkönyv) megkötéséről. 
Ezek a tárgyalások sikeresen lezárultak a
jegyzőkönyv 2013. november 8-i parafálásával.
A Bizottság javasolja, hogy a
Tanács két határozatot fogadjon el:
a)           az Európai Unió és tagállamai
részéről határozzon a jegyzőkönyv aláírásáról és ideiglenes
alkalmazásáról; valamint
b)           az Európai Unió és tagállamai
nevében kösse meg a jegyzőkönyvet. 
Horvátország csatlakozási
okmánya és különösen annak 6. cikke (2) bekezdésének második albekezdése
megállapítja, hogy az Unió a tagállamok nevében is eljárhat.
A csatolt tanácsi
határozatjavaslat a jegyzőkönyv megkötéséről szól. A Bizottság azt
javasolja, hogy a Tanács:
–                        
az Európai Unió és tagállamai nevében kösse meg a
jegyzőkönyvet.
Hasonlóképp az Európai Unió és tagállamai részéről határozzon a
jegyzőkönyv aláírásáról és ideiglenes alkalmazásáról.
2014/0019 (NLE)
Javaslat
A TANÁCS HATÁROZATA
egyrészről az Európai Unió és
tagállamai, másrészről a Koreai Köztársaság közötti szabadkereskedelmi
megállapodáshoz csatolt, a Horvát Köztársaság Európai Unióhoz történő
csatlakozásának figyelembevétele céljából készült jegyzőkönyv
megkötéséről
AZ EURÓPAI UNIÓ TANÁCSA,
tekintettel az Európai Unió működéséről
szóló szerződésre és különösen annak 91. cikkére, 100. cikke (2)
bekezdésére, 167. cikke (3) bekezdésére, 207. cikkére, valamint 218. cikke (6)
bekezdése második albekezdésének a) pontjának v. alpontjára,
tekintettel Horvátország csatlakozási okmányára
és különösen annak 6. cikke (2) bekezdésének második albekezdésére,
tekintettel az Európai Bizottság javaslatára,
tekintettel az Európai Parlament egyetértésére[1],
mivel:
(1)       A 2013/…/EU tanácsi
határozatnak[2]
megfelelően egyrészről az Európai Unió és tagállamai, másrészről
a Koreai Köztársaság közötti szabadkereskedelmi megállapodáshoz csatolt, a
Horvát Köztársaság Európai Unióhoz történő csatlakozásának
figyelembevétele céljából készült jegyzőkönyvet (a továbbiakban:
jegyzőkönyv) aláírták, figyelemmel annak egy későbbi időpontban
való megkötésére. 
(2)       Ezt a jegyzőkönyvet jóvá
kell hagyni,
ELFOGADTA EZT A HATÁROZATOT: 
1. cikk
Az Európai Unió és tagállamai nevében
jóváhagyásra kerül az egyrészről az Európai Unió és tagállamai,
másrészről a Koreai Köztársaság közötti szabadkereskedelmi megállapodáshoz
csatolt, a Horvát Köztársaság Európai Unióhoz történő csatlakozásának
figyelembevétele céljából készült jegyzőkönyv[3]. 
2. cikk
A Tanács elnöke felhatalmazást kap, hogy
kijelölje az Európai Unió és tagállamai nevében a megállapodás 9. cikkének
(4) bekezdésében meghatározott jóváhagyó okirat letétbe helyezésére jogosult
személy(eke)t. 
3. cikk
Ez a határozat az elfogadásának napján lép
hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL C […]., [...], […]. o.
[2]               HL L […]., […], […]. o.
[3]               A jegyzőkönyv szövegét az aláírásról szóló
határozattal együtt hirdetik ki.